ჯალი
ჯალი — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (მოქვის თემი), მდინარეების მოქვისა და ღალიძგის შუამდინარეთში. ზღვის დონიდან 160 მ, ოჩამჩირიდან 32 კმ, აკვასკიიდან (უახლოესი რკინიგზის სადგური) 10 კმ. სახელწოდება ქართულია. მეგრულად „ტყეს, კორომს“ ნიშნავს. იგივეა, რაც ჯალონი (მეგრ. ჯა // ჯალ – ხე, ონი – სიმრავლის აღმნიშვნელი სუფიქსი). 1923-1924 წლებში კოდორის მაზრაში შეიქმნა ჯალის სასოფლო საბჭო. იგი არსებობდა 1954 წლამდე, როცა ჯალის სოფსაბჭო მოქვის სასოფლო საბჭოს შეუერთეს. 2008 წლიდან ოკუპირებულია რუსეთის ფედერაციის მიერ.